《弟玮来奔父丧写忧四首 其二》
元代·黄玠

昔者母教儿，过于我严君。至今清夜中，梦想见劳勤。

深恩久未报，白发纷如耘。扬名不及显，痛恨思遗训。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。